แบงก์สนให้กู้มอ’ไซค์
ไทยพาณิชย์ สนใจทำนาโนไฟแนนซ์ ปล่อยกู้มอเตอร์ไซค์ เล็งหาพันธมิตรมาร่วม
11 พ.ค. 2558

ไทยพาณิชย์ สนใจทำนาโนไฟแนนซ์ ปล่อยกู้มอเตอร์ไซค์ เล็งหาพันธมิตรมาร่วม
นายญนน์ โภคทรัพย์ กรรมการผู้จัดการใหญ่ ธนาคารไทยพาณิชย์ เปิดเผยว่า กำลังศึกษาธุรกิจสินเชื่อรายย่อยเพื่อการประกอบอาชีพ (นาโนไฟแนนซ์) โดยเฉพาะรถจักรยานยนต์ ที่นำไปต่อยอดธุรกิจเดลิเวอรี่
ทั้งนี้ หากตัดสินใจรุกธุรกิจจริงจัง คงจะต้องหาพันธมิตรที่เชี่ยวชาญธุรกิจนี้มาร่วมด้วย หรือจะเสนอให้บรรษัทประกันสินเชื่ออุตสาหกรรมขนาดย่อม (บสย.) ขยายการค้ำประกันมาในธุรกิจนี้ เพื่อลดความเสี่ยงปล่อยกู้
อย่างไรก็ดี การจะเข้าไปทำธุรกิจนี้ต้องศึกษาให้รอบคอบ ถ้าเศรษฐกิจไม่ดีมีโอกาสที่เอ็นพีแอลจะขึ้นพุ่ง 2-3 หลักได้ แม้ดอกเบี้ยนาโนฯ จะอยู่ที่ 36% หากมีเอ็นพีแอลเข้า 2 หลักก็ไม่เหลือกำไร เพราะมูลค่าพอร์ตหลักหมื่นล้านมีต้นทุนการเงิน ต้นทุนค่าใช้จ่ายที่สูงพอสมควร